CELEX: 51997PC0341
Language: da
Date: 1997-07-02
Title: Forslag til Rådets forordning (EF) om ændring af forordning (EØF) nr. 2847/93 om indførelse af en kontrolordning under den fælles fiskeripolitik

Avis juridique important

|

51997PC0341

Forslag til Rådets forordning (EF) om ændring af forordning (EØF) nr. 2847/93 om indførelse af en kontrolordning under den fælles fiskeripolitik  /* KOM/97/0341 endelig udg. - CNS 97/0189 */  

EF-Tidende nr. C 267 af 03/09/1997 s. 0062

Forslag til Rådets forordning (EF) om ændring af forordning (EØF) nr. 2847/93 om indførelse af en kontrolordning under den fælles fiskeripolitik (97/C 267/08) (EØS-relevant tekst) KOM(97) 341 endelig udg. - 97/0189 (CNS) (Forelagt af Kommissionen den 3. juli 1997)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 43,under henvisning til forslag fra Kommissionen,under henvisning til udtalelse fra Europa-Parlamentet,under henvisning til udtalelse fra Det Økonomiske og Sociale Udvalg, ogud fra følgende betragtninger:Ved Rådets forordning (EØF) nr. 2847/93 (1) om indførelse af en kontrolordning under den fælles fiskeripolitik er der fastsat visse foranstaltninger til kontrol af fiskeriaktiviteterne, herunder fiskeriindsatsen;ifølge Rådets forordning (EF) nr. 779/97 (2) om en forvaltningsordning for fiskeriindsatsen i Østersøen skal medlemsstaterne sørge for en efterfølgende kontrol af EF-fartøjernes fiskeriindsats i Østersøen;i henhold til artikel 6, stk. 2, i forordning (EF) nr. 779/97 skal der træffes foranstaltninger for at sikre, at forvaltningsordningen for fiskeriindsatsen i Østersøen overholdes, navnlig gennem anvendelse af de i afsnit IIa i forordning (EØF) nr. 2847/93 fastsatte bestemmelser om registrering af oplysninger om fiskeriindsatsen i logbogen, procedurer for fremsendelse af navnelister til Kommissionen, medlemsstaternes indsamling af oplysninger om fiskeriindsatsen samt fremsendelse af sammenfattende oplysninger om fiskeriindsatsen til Kommissionen;forordning (EØF) nr. 2847/93 bør derfor ændres -UDSTEDT FØLGENDE FORORDNING:Artikel 1I forordning (EØF) nr. 2847/93 foretages følgende ændringer:1) I artikel 19a indsættes følgende stykke efter stk. 1:»1a. Artikel 19e, 19f, 19g, 19h og 19i anvendes for EF-fiskerfartøjer, som i medfør af artikel 2 i Rådets forordning (EF) nr. 779/97 om en forvaltningsordning for fiskeriindsatsen i Østersøen af medlemsstaterne har fået tilladelse til at udøve deres fiskeriaktiviteter i de fiskeriområder, der er fastsat i bilaget til nævnte forordning.«2) I artikel 19a, stk. 2, affattes det sidste punktum således:»Fartøjer med større længde, som ikke har fået tilladelse af en medlemsstat i medfør af artikel 2, artikel 3, stk. 5, og artikel 9 i forordning (EF) nr. 685/95 samt artikel 2 i forordning (EF) nr. 779/97, må ikke udøve fiskeri i de i stk. 1 og 1a nævnte områder.«3) I artikel 19f, stk. 1, indsættes følgende sidst i sidste punktum:»og i artikel 2 i forordning (EF) nr. 779/97.«4) I artikel 19i indsættes følgende led efter første led:»der er udøvret i den foregående måned i hvert fiskeriområde som nævnt i artikel 19a, stk. 1a, for laks, havørred og ferskvandsfisk, inden den femtende i hver måned«.Artikel 2Denne forordning træder i kraft på syvendedagen efter offentliggørelsen i De Europæiske Fællesskabers Tidende.Denne forordning er bindende i alle enkeltheder og gælder umiddelbart i hver medlemsstat.(1) EFT L 261 af 20. 10. 1993, s. 1. Forordningen er ændret ved forordning (EF) nr. 2870/95 (EFT L 301 af 14. 12. 1995, s. 1) og senest ved forordning (EF) nr. 686/97 (EFT L 102 af 19. 4. 1997, s. 1).(2) EFT L 113 af 3. 4. 1997, s. 1.